《贫居自述 其九十七》
明代·李孔修

无欲无忧且自然，草堂痴梦破青毡。看来是是非非事，挨过平平淡淡年。

每在一园随意饮，何愁万贯少腰缠。古稀谁道为高寿，才向羲皇一觉眠。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。